

ประกาศองค์การบริหารส่วนตำบลไผ่ล้อม

เรื่อง ประกาศใช้แผนพัฒนาท้องถิ่น เพิ่มเติม ฉบับที่ 2

(ประจำปี พ.ศ. 2561-2565)

--------------------------

ตามระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 ข้อ 22 เรื่องการเพิ่มเติมแผนพัฒนาท้องถิ่น ให้องค์กรปกครองส่วนท้องถิ่น ดำเนินการให้เป็นไปตามระเบียบ ซึ่งองค์การบริหารส่วนตำบลไผ่ล้อม ได้พิจารณาเพิ่มเติมแผนพัฒนาท้องถิ่น พ.ศ. 2561-2565 เพื่มเติม ฉบับที่ 2 โดยผ่านความเห็นชอบจากคณะกรรมการสนับสนุนการจัดทำแผน เมื่อวันที่ 3 กุมภาพันธ์ 2563 คณะกรรมการพัฒนาองค์การบริหารส่วนตำบล เมื่อวันที่ 11 กุมภาพันธ์ 2563 พร้อมทั้งได้ผ่านการเห็นชอบจากสภาองค์การบริหารส่วนตำบลไผ่ล้อม เมื่อวันที่ 21 กุมภาพันธ์ 2563 แล้วนั้น

                   องค์การบริหารส่วนตำบลไผ่ล้อม จึงขอประกาศใช้แผนพัฒนาท้องถิ่น (พ.ศ.2561-2565)เพิ่มเติม ฉบับที่ 2 ตามระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548  ข้อ 24 ให้ผู้บริหารท้องถิ่นประกาศใช้แผนพัฒนาที่อนุมัติแล้ว และนำไปปฏิบัติ รวมทั้งรายงานให้อำเภอ และประกาศ ให้ประชาชนรับทราบโดยทั่วกัน ภายในสิบห้าวันนับแต่วันที่ประกาศใช้ เพื่อใช้เป็นกรอบในการจัดทำงบประมาณรายจ่ายประจำปีต่อไป

จึงประกาศให้ทราบโดยทั่วกัน

ประกาศ ณ วันที่ 9 เดือน มีนาคม พ.ศ. 2563

สมชาย เหมือนลูกอินทร์

(นายสมชาย เหมือนลูกอินทร์)

นายกองค์การบริหารส่วนตำบลไผ่ล้อม